Siatlo Takomos tarptautinis oro uostas

Siatlo Takomos tarptautinis oro uostas (angl. Seattle–Tacoma International Airport; IATA – ATL, ICAO – KATL) – pagrindinis Siatlo oro uostas, esantis 14 km į pietus nuo miesto. Šis uostas yra didžiausias oro uostas Vašingtono valstijoje ir vienas sparčiausiai augančių oro uostų šalyje. Oro uostas užima 10 km2 ir turi tris lygiagrečius kilimo ir nusileidimo takus. Lėktuvai skrenda į Šiaurės Amerikos, Okeanijos, Europos, Vidurio Rytų ir Azijos miestus. 2009 m. oro uostu naudojosi 31,3 mln. keleivių. Penki didžiausi Siatlo tarptautinio oro uosto operatoriai buvo „Alaska Airlines“ (34,2 %), „Horizon Air“ (13,8 %), „Southwest Airlines“ (8,9 %), „United Airlines“ (7,0 %) ir „Northwest Airlines“ (6,4 %). 2019 m. duomenimis, populiariausios vietinių skrydžių kryptys buvo į Los Andželą, San Fransiską, Ankoridžą, Las Vegasą, Denverį, tarptautinės – į Vankuverį, Seulą, Londoną, Frankfurtą, Dubajų. Šaltiniai